Անիտա Վլոդարչիկ

**Անիտա Վլոդարչիկ** (, ), լեհ մուրճ նետող, օլիմպիական եռակի չեմպիոն (2012, 2016, 2020), աշխարհի եռակի և Եվրոպայի եռակի չեմպիոն։ Հինգ անգամ (2009-ին, 2010-ին, 2015-ին և երկու անգամ՝ 2016 թվականին) սահմանել է մուրճի նետման նոր համաշխարհային ռեկորդ։ Նա պատմության մեջ առաջին կինն է, ով մուրճ է նետել ավելի քան 80 մետր, ներկայումս նա համարվում է կանանց համաշխարհային ռեկորդակիր՝ 82,98 մ։ 2020 թվականի դրությամբ նա պատկանում է կանանց մուրճ նետելու բոլոր 15 լավագույն արդյունքներին և 30 լավագույններից 27-ին։

## Կենսագրություն
Անիտա Վլոդարչիկը ծնվել է 1985 թվականին Լեհաստանի Ռավիչ փոքր քաղաքում։ Նրա համար առաջին խոշոր մրցույթը Եվրոպայի պատանիների առաջնությունն էր (1998)։ 2001 թվականին Վլոդարչիկը սկսել է հանդես գալ Kadet Rawicz սպորտային ակումբում, չորս տարի անց տեղափոխվել է AZS AWF Poznań։

2006 թվականին նրան է հասել առաջին մեդալը բարձր մակարդակի մրցումներում՝ «բրոնզ» Լեհաստանի աթլետիկայի առաջնությունում։ 2007  թվականին նա դարձավ առաջինը ազգային մրցումներում մինչև 23 տարեկան տարիքային խմբի աթլետների միջև և իրավունք ստացավ հանդես գալ եվրոպական մակարդակի նմանատիպ մրցումներում։ Այնտեղ, սակայն, նրան չի հաջողվել դուրս գալ որակավորման փուլից։ 2008 թվականի Պեկինի ամառային Օլիմպիական խաղերում Անիտա Վլոդարչիկը եզրափակիչ ելույթի արդյունքում գրավեց վեցերորդ տեղը։

Մինչև 2008 թվականը Անիտան մասնակցել է նաև սկավառակի նետման մրցումներին, նրա լավագույն նվաճումն այստեղ 52,26 մ է (Պոզնան, 2008)։

### 2008—2009 թվականներ
2008 թվականին աթլետիկայի Համաշխարհային եզրափակչում նրան հաջողվեց նվաճել բրոնզե մրցանակ։ Հաջորդ՝ 2009 թվականը նրա համար բավականին հաջող տարի էր։ 2009 թվականի աթլետիկայի Եվրոպայի թիմային առաջնությունում նա ստացավ իր առաջին «ոսկին» միջազգային մակարդակի մրցումներում։ Այնուհետև, Բյալա Պոդլյասկայի մրցումներում (2009 թվականի մայիսի 30), նա մուրճը նետեց 76,20 մ-ով՝ բարելավելով իր նախորդ ցուցանիշը միանգամից 81 սմ-ով։ Նույն թվականին Օստրավայի Գրան-պրիում նա ևս մեկ անգամ գերազանցեց իր նախկին նվաճումը, այժմ նա մուրճ է նետել 76,59 մ հեռավորության վրա։ Այնուհետև նա գերազանցեց Լեհաստանի ազգային ռեկորդը՝ 77,20 մ, և, վերջապես, օգոստոսի 22-ին Բեռլինում կայացած աթլետիկայի աշխարհի առաջնությունում նա սահմանեց համաշխարհային ռեկորդ՝ 77,96 մ։ Ճիշտ է, 2009 թվականին նրա ելույթներն այսքանով ավարտվեցին, քանի որ նա վնասել էր կոճը աշխարհի առաջնությունում իր հաղթանակը տոնելու ժամանակ։ Իր մարզական նվաճումների համար նա արժանացել է Լեհաստանի Վերածննդի շքանշանին։

### 2010—2011 թվականներ
Վերականգնվելով՝ նա 2010 թվականին մասնակցել է Meeting Grand Prix IAAF de Dakar-ին, որտեղ հեշտությամբ հաղթել է 75,13 մ արդյունքով։ 2010 թվականի հունիսի 6-ին Բիդգոշչ քաղաքում նա մուրճ նետելու նոր համաշխարհային ռեկորդ սահմանեց՝ գերազանցելով իր նախորդ տարվա արդյունքը՝ 78,30 մ (2011 թվականի մայիսի 21-ին նոր ռեկորդ սահմանեց Բեթի Հայդլերը)։ Նաև 2010 թվականին Վլոդարչիկը նվաճեց «բրոնզե» մեդալ Եվրոպայի առաջնությունում և արծաթ IAAF Hammer Throw Challenge-ում՝ զիջելով միայն Բեթի Հայդլերին։ 2011 թվականի աշխարհի առաջնությունում նա, սակայն, մնաց առանց մեդալների։

### 2012 թվական
2012 թվականին Օստրավայի հերթական Գրան-գրիում Անիտա Վլոդարչիկը նվաճել է բրոնզե մրցանակ։

### Ամառային Օլիմպիական խաղեր Լոնդոնում
2012 թվականի Օլիմպիական խաղերում Վլոդարչիկը երկրորդն էր՝ 77,60 մ արդյունքով՝ զիջելով 58 սմ ռուսաստանցի մարզիկ Տատյանա Լիսենկոյին։ Սակայն ավելի ուշ նա դոպինգի պատճառով զրկվել է ոսկե մեդալից։ 2017 թվականի օգոստոսի 11-ին Վլոդարչիկը վերանշանակվել է ոսկե մեդալով։

### Աթլետիկայի աշխարհի առաջնություն 2013
Մոսկվայում կայացած աշխարհի առաջնությունում Անիտա Վլոդարչիկը սահմանեց նոր ազգային ռեկորդ՝ 78,46 մ, բայց կրկին զիջեց Տատյանա Լիսենկոյին և նվաճեց արծաթե մեդալ։

### 2015 թվական
Օգոստոսի 1-ին Լեհաստանի Ցետնև քաղաքում կայացած առաջնությունում Անիտան նոր համաշխարհային ռեկորդ է սահմանել՝ 81,08 մ նետելով մուրճը։ Նա նաև դարձել է առաջին կինը, որը կարողացել է գերազանցել 80 մ նշագիծը։ Եվս մեկ ոսկե մեդալ է նվաճվել աթլետիկայի աշխարհի առաջնությունում։

### 2016 թվական
Աթլետիկայի Եվրոպայի առաջնությունում գրավել է առաջին տեղը՝ 78,14 մ արդյունքով։

Ռիո դե Ժանեյրոյում կայացած 2016 թվականի ամառային Օլիմպիական խաղերում Անիտա Վլոդարչիկը նվաճել է ոսկե մեդալ՝ սահմանելով համաշխարհային ռեկորդ։ Մրցույթի եզրափակչում նրան հաջողվել է մուրճը նետել 82,29 մետր։

Օլիմպիական խաղերի ավարտից հետո Կամիլա Սկոլիմովսկայայի հուշահամալիրում (նաև 2016-ի օգոստոսին) ևս մեկ անգամ գերազանցեց համաշխարհային ռեկորդը՝ 82,98 մետր։ Իր մարզական նվաճումների համար նա արժանացել է Լեհաստանի Վերածննդի շքանշանի ասպետի խաչին։

### 2017 թվական
Լոնդոնի աշխարհի առաջնության ոսկե մեդալ։

Ճանաչվել է «Լեհաստանի 2016 թվականի լավագույն մարզիկ»։

### 2018 թվական
2018 թվականին համոզիչ հաղթանակներ է տարել Եվրոպայի առաջնությունում և աթլետիկայի աշխարհի Գավաթում։

### 2021 թվական
Տոկիոյի Օլիմպիական խաղերում կրկին գրավել է առաջին տեղը՝ դառնալով օլիմպիական եռակի չեմպիոն։

## Ձեռքբերումներ

## Ծանոթագրություններ

## Արտաքին հղումներ
* 
* Anita Włodarczyk Tilastopaja OY
* Anita Włodarczyk Sports-reference.com

Կատեգորիա:Լեհ օլիմպիական չեմպիոններ
Կատեգորիա:2012 թվականի Ամառային օլիմպիական խաղերի չեմպիոններ
Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:2016 թվականի Ամառային օլիմպիական խաղերի չեմպիոններ